ŉ Afrikaanse pyplyn: Die toekoms van Afrikaans in die onderwysArgieffoto (Foto: Free Photos/Pixabay) Die Virtuele Instituut vir Afrikaans (VivA) het op 21 Mei 2020 Taalportaal en Taalonderrigportaal bekendgestel. Ons het die dag gekies omdat dit Unesco se Wêrelddag vir Kulturele Diversiteit vir Dialoog en Ontwikkeling is, en ons het beplan om ŉ makietie in Pretoria te hou om die geleentheid te vier, maar die koronapandemie het ons planne in die wiele gery. Die virtuele bekendstelling was egter net so ŉ groot sukses, en ons het deelnemers van oral oor die wêreld gehad wat die sessie meegemaak het. Die sprekers wat by die geleentheid sou optree, het ingestem om steeds met ons hulle kennis en wysheid te deel. Dr Theuns Eloff van die Dagbreek Trust en die Trust vir Afrikaanse Onderwys (TAO) was ons gasspreker. Ons het hom gevra om oor drie sake te praat: Dr Theuns het hier drie uitdagings uitgelig: Die TAO se oogmerk is om die pyplyn vir Afrikaanse onderwys in stand te hou. Dit kom daarop neer dat ŉ leerder van kleuterskool af tot op tersiêre vlak in Afrikaans opgelei moet kan word, want as hierdie pyplyn iewers breek of lek, verloor ons sprekers aan Engels. Die TAO het twee strategieë om hierdie oogmerk te bereik: VivA het spesifiek ten doel om Afrikaans se hoë funksies (d.i. navorsing) uit te brei. ŉ Taal sterf gewoonlik “van bo af” – as hy van sy hoë funksies ontneem word (soos navorsing op universiteitsvlak), verloor hy vinnig sy ander funksies ook en eindig hy gewoonlik as ŉ spreektaal wat nog net onder gesinslede by die huis gepraat word. VivA se oogmerke om Afrikaans se grammatika te beskryf en om navorsing oor Afrikaans te akkommodeer en aan te moedig, pas netjies in by die TAO se visie om die hele pyplyn vir Afrikaans in stand te hou. VivA is baie dankbaar vir hierdie ondersteuning, en sien uit daarna om saam met die TAO aan die volgende fase van die projek te werk, naamlik die uitbou van hierdie navorsing en die beskikbaarstelling van die inhoud aan die hele taalgemeenskap. Dr Theuns se hele toespraak is op YouTube beskikbaar. Klik hier om daarna te kyk. In die volgende blog plaas ons prof Gerhard van Huyssteen, die projekleier vir Taalportaal en Taalonderrigportaal, se verduideliking oor hoe VivA se navorsingsprojek hierdie pyplyn-idee ondersteun. VivA-groete Sophia